CELEX: 62006TB0383
Language: mt
Date: 2008-05-14 00:00:00
Title: Kawża T-383/06 u T-71/07: Digriet tal-Qorti tal-Prim'Istanza ta' l- 14 ta' Mejju 2008 — Icuna.Com vs Il-Parlament ( Rikors għal annullament — Rikors għal danni — Kuntratti pubbliċi għal servizzi — Proċedura Komunitarja ta' sejħa għal offerti — Rifjut ta' offerta — Deċiżjoni li tannulla l-proċedura ta' sejħa għal offerti — Rikors manifestament infondat fid-dritt — Mhemmx lok li tingħata deċiżjoni )

2.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 197/24
            
         Digriet tal-Qorti tal-Prim'Istanza ta' l-14 ta' Mejju 2008 — Icuna.Com vs Il-Parlament
   (Kawża T-383/06 u T-71/07) (1)
   
   (“Rikors għal annullament - Rikors għal danni - Kuntratti pubbliċi għal servizzi - Proċedura Komunitarja ta' sejħa għal offerti - Rifjut ta' offerta - Deċiżjoni li tannulla l-proċedura ta' sejħa għal offerti - Rikors manifestament infondat fid-dritt - Mhemmx lok li tingħata deċiżjoni’)
   (2008/C 197/42)
   Lingwa tal-kawża: Il-Franċiż
   Partijiet
   
      Rikorrenti: Icuna.Com SCRL (Braine-le-Chateau, il-Belġju) (rappreżentanti: J. Windey u P. De Bandt, avocats)
   
      Konvenut: Il-Parlament Ewropew (rappreżentanti: O Caisou-Rousseau u M. Ecker, aġenti)
   Suġġett
   Fil-kawża T-383/06, minn naħa, talba għall-annullament tad-deċiżjoni tal-Parlament Ewropew ta' 1 ta' Diċembru 2006 li tiċħad l-offerta ppreżentata mir-rikorrenti fil-kuntest tal-lott 2 (kontenut tal-programmi) tal-proċedura ta' sejħa għal offerti EP/DGINFO/WEBTV/2006/0003, dwar il-ħolqien u t-tħaddim ta' l-istazzjon tat-televiżjoni fuq l-Internet tal-Parlament Ewropew, kif ukoll, min-naħa l-oħra, talba għal danni intiża sabiex jinkiseb kumpens għad-dannu allegatament subit mir-rikorrenti b'riżultat ta' l-adozzjoni tad-deċiżjoni ta' 1 ta' Diċembru 2006 u, fil-kawża T-71/07, min-naħa l-oħra, talba għall-annullament tad-deċiżjoni tal-Parlament Ewropew tal-31 ta' Jannar 2007 li tannulla l-proċedura ta' sejħa għal offerti EP/DGINFO/WEBTV/2006/0003, dwar il-ħolqien u t-tħaddim ta' l-istazzjon tat-televiżjoni fuq l-Internet tal-Parlament Ewropew, fir-rigward tal-lott 2 (kontenut tal-programmi), kif ukoll, min-naħa l-oħra, talba għal danni intiża sabiex jinkiseb kumpens għad-dannu allegatament subit mir-rikorrenti b'riżultat ta' l-adozzjoni tad-deċiżjoni tal-31 ta' Jannar 2007.
   Dispożittiv
   
               1)
            
            
               Il-kawżi T-383/06 u T-71/07 huma magħquda għall-finijiet tad-digriet.
            
         
               2)
            
            
               Fil-kawża T-71/07, l-eċċezzjoni ta' inammissibbiltà hija magħquda mal-mertu.
            
         
               3)
            
            
               Ir-rikors fil-kawża T-71/07 huwa miċħud bħala manifestament infondat fid-dritt.
            
         
               4)
            
            
               M'għadx hemm lok li tingħata deċiżjoni fuq it-talba għal annullament fil-kawża T-383/06.
            
         
               5)
            
            
               It-talba għal danni fil-kawża T-383/06 hija miċħuda bħala manifestament infondata fid-dritt.
            
         
               6)
            
            
               Fil-kawża T-383/06, il-Parlament għandu jbati l-ispejjeż tiegħu kif ukoll nofs l-ispejjeż ta' Icuna.Com SCRL, inklużi dawk marbuta mal-proċedura għal miżuri provviżorji. Icuna.Com għandha tbati nofs l-ispejjeż tagħha.
            
         
               7)
            
            
               Fil-kawża T-71/07, Icuna.Com għandha tbati l-ispejjeż tagħha, kif ukoll l-ispejjeż tal-Parlament, inklużi dawk marbuta mal-proċedura għal miżuri provviżorji u ma' l-eċċezzjoni ta' inammissibbiltà.
            
         
      (1)  ĠU C 20, 27.1.2007.